Ministrica Đapo sa ekspertima Svjetske banke za turizam

**NAŠI HOTELIJERI I UGOSTITELJI PRATE NAJVIŠE SVJETSKE STANDARDE KVALITETE**

Federalna ministrica okoliša i turizma **dr. Edita Đapo** razgovarala je sa gospođom **Hannah R. Messerli**, višim ekspertom Svjetske banke za privatni sektor u turizmu.

Ministrica Đapo je predstavnike Svjetske banke informirala o aktualnoj situaciji u Federaciji Bosne i Hercegovine, posebno istakavšI napredak koji je ostvaren u turističkoj branši.

„*Turizam je nedvojbeno najbrže rastuća grana ekonomije u regionu, kao i svijetu. To najbolje oslikava stoprocentni porast broja noćenja u odnosu na prethodnih par godina. Hotelijeri i ugostitelji također prate najviše svjetske standarde kvalitete, te se zaista možemo pohvaliti hotelima kakve imaju Sjedinjene Američke Države, Njemačka, Japan .... Ono što nedostaje je infrastruktura koja direktno utiče na ostale turističke sadržaje*“, kazala je ministrica Đapo ovom prilikom.

Predstavnici Svjetske banke informirani su o tekućim aktivnostima Federalnog ministarstva okoliša i turizma koje je u parlamentarnu proceduru uputilo prijedloge zakona o turizmu, zakona o boravišnoj taksi i zakona o ugostiteljstvu.

Federalno ministarstvo okoliša i turizma je pokrenulo aktivnosti na izradi Srategije razvoja turizma u Federaciji Bosne i Hercegovine i u toku su konsultacije sa kantonima.